### Beslutningstema

Der skal i denne sag tages beslutning om frigivelse af midler til udførelse af følgearbejder ved [adresse] kloakrenoveringer.

### Historik

Tønder Kommune indhenter hvert år oplysninger om Tønder Forsynings anlægsopgaver i det følgende år.
Ved kloakrenoveringer vil der ofte være behov for fornyelse af rendestensbrønde og stikledninger samt reetablering af vej- og fortovsarealer i en grad, der går ud over den reetablering, der påhviler ledningsejeren. Ved at få opgaven løst samtidig med ledningsarbejdet, opnås store besparelser for kommunen.

### Sagsfremstilling

Driftsafdelingen har på et møde med Tønder Spildevand modtaget deres reviderede plan for 2025.

Arbejder som fortsætter i 2025 på følgende veje:

* Carstensgade, Tønder,
* Pr. Petersensvej, Tønder,
* Vesterende, [adresse],
* Søndervang, Skærbæk.

Nye projektopstart i 2025 på følgende veje:

* Stationsvej, Løgumkloster
* Ringgade, Løgumkloster,
* Vænget, Løgumkloster,
* [adresse], Løgumkloster,
* Nygade, Tønder,
* Brorsonsvej, Tønder,
* Frilandsvej / Beth Thygesen, Tønder,
* Ryttervej, Tønder,
* Dragonvej, Tønder,
* Frilandsvej, Tønder.

Følgearbejdet vil blive prioriteret med afsæt i de afsatte midler og den tilstand, som fortove mm. findes i på de enkelte lokationer.

### Økonomi

Der er i budget 2025 på anlægssag 969, [adresse] følgearbejder afsat 3,75 mio. kr.

### Indstilling Direktøren for Teknik/Miljø, service og beskæftigelse indstiller,

at der gives en anlægsbevilling på 3,75 mio. kr., og

at rådighedsbeløbet frigives, og

at indstilling videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget den 1. april 2025, pkt. 9:**

Indstillingen anbefales.

Kenny Dahl (A) deltog ikke i mødet.

**Beslutning fra Økonomiudvalget, den 23. april 2025, pkt. 15:**

Indstillingen anbefales.

Philip Bertelsen deltog ikke i mødet.

### Beslutning

Indstillingen godkendt.